تورکیه جمهوریتی جمهوررئیسی رجب طیب اردوغان, (تاوون) آذربایجان گه قیلگن بیر کونلیک سفریدن قیتیب کیلیاتگن پیتده اوچاقده ژورنالیست لرنینگ سئوال لری گه جواب قیتردی.
اردوغان, اوشبو سفری چاغیده آذربایجان نینگ (تقریباً 30 ییل دوام ایتگن ارمنی) اشغالی دن قوتقریلگن توپراق لریده عملگه آشیرگن قیته قوریش فعالیت لری نی یقین دن کوریب, منطقه ده گی اقتصادی ظرفیت نینگ تیکله نیشی, ترانسپورت یول لری نینگ قیته قوریلیشی و ینگی لری نینگ قوریلیشی بوییچه فعالیت لرنی تیکشیریب چیققن لیگی نی بیلدیردی.
آذربایجان نینگ اسرائیل بیلن تجارت قیلیشی بوییچه ایران تامانیدن بحث موضوعی بولگن تنقید لرنی بهالنتیرگن اردوغان, اولکه لرنینگ بیر بیر لری نینگ قرار میکانیزم لری گه تاثیر قالدیرمس لیگی کیره ک ایکن لیگی نی بیلدیررایکن, اوشبو توغریده ایران نینگ معقول بیر سیاست آلیب باریشی نی آرزو ایتیاتگن لیک لری نی معلوم قیلدی.
اردوغان, قماقده گی عثمان قاوالا نینگ قوییب یوباریلیشی بوییچه 10 ایلچی نینگ چقیریق بیرگن لیگی و کیین ایسه تورکیه نینگ اوشبو چقیریققه کورستگن عکس العملی نی هم بهالنتیردی.
جمهوررئیس اردوغان اوز سوز لری نی, "بیزنینگ قیلگن ایشی میز هر قنده ی بیر تامان گه کوچی میز نی کورسه تیب بیریش ایمس, بلکه تورکیه ده ایش آلیب باریاتگن ایلچی لرنینگ تورکیه نینگ ایچکی ایش لری گه اره لشمس لیگی کیره ک ایکن لیگی معنی سی گه کیلماقده.  هیچ قنده ی بیر ایلچی میزبان اولکه نینگ ایچکی ایش لری گه اره له شیش صلاحیتی گه ایگه ایمس" شکلیده دوام ایتتیردی.
امریکا قوشمه ایالتلری روزنامه لری نینگ اوشبو موضوع نی قنده ی بهالنتیرگن لیگی توغریسیده ایسه اردوغان, "مینینگ سیاستیمده آرتگه قدم تشلش یوق" دییه قید ایتدی.
جمهوررئیس اردوغان, گلاسگو ده امریکا قوشمه ایالتلری دولت رهبری جو بایدن بیلن اوچره شه دیگن لیگی نی معلوم قیلدی.
اردوغان, "اوشبو اوچره شووده البته که اینگ مهم موضوع اف 35 اوچاق لری دن عبارت.  اف 35 لر اوچون بیز 1 میلیارد 400 میلیون دالر توله دیک.  البته که بونی قنده ی قیلیب بیزگه قیتریب بیره دیگن لیک لری توغریسیده بحث ایته میز" دییه قید ایتدی.
امریکا قوشمه ایالتلری نینگ اف 16 بیریش کبی ایریم پلان لری نینگ موجود ایکن لیگی توغریسیده بعضی معلومات لر کسب ایتگن لیک لری نی بیلدیرگن اردوغان, اوز سوز لری نی, "بیز اولر نینگ شونده ی قیلیب (اف- 35 لرنینگ) پولی نی قیتیریب بیریش پلانی بولگن لیگی نی ایشیتدیک.  بونینگ توغری یاکه یلغان ایکن لیگی باره سیده اولر بیلن گپله شه میز.  البته که اوشبو توغریده اینگ یوقاری سویه ده مینینگ بایدن بیلن گپله شیشیم اویغون بوله دی.  بونده ی بولیشی تقدیرده اونگه کوره بیر کیلیشوو نی مطرح قیله میز" شکلیده دوام ایتتیردی.
عینی دمده اردوغان, تورکیه نینگ ایچی و تشقریسیده تروریزم گه قرشی کوره ش نینگ دوام ایته دیگن لیگی نی بیلدیردی.
